title: 2012 m. birželio 21 d. Komisijos įgyvendinimo reglamentas (ES) Nr. 536/2012, nustatantis grąžinamąsias išmokas už kiaušinius ir kiaušinių trynius, kurie eksportuojami kaip prekės, neįtrauktos į Sutarties I priedą

text:
22.6.2012

               LT

               Europos Sąjungos oficialusis leidinys

               L 163/16

         KOMISIJOS ĮGYVENDINIMO REGLAMENTAS (ES) Nr. 536/2012
   2012 m. birželio 21 d.
   nustatantis grąžinamąsias išmokas už kiaušinius ir kiaušinių trynius, kurie eksportuojami kaip prekės, neįtrauktos į Sutarties I priedą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1), ypač į jo 164 straipsnio 2 dalį,
   kadangi:

               (1)

               Reglamento (EB) Nr. 1234/2007 162 straipsnio 1b dalyje numatyta, kad skirtumas tarp šio reglamento 1 straipsnio 1s dalyje nurodytų ir I priedo XIX dalyje išvardytų produktų kainų tarptautinėje prekyboje ir Sąjungoje vidaus rinkos kainų gali būti padengtas eksporto grąžinamosiomis išmokomis, kai prekės yra eksportuojamos kaip prekės, išvardytos šio reglamento XX priedo V dalyje;

               (2)

               2010 m. birželio 29 d. Komisijos reglamente (ES) Nr. 578/2010, įgyvendinančiame Tarybos reglamento (EB) Nr. 1216/2009 nuostatas dėl eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktas prekes, skyrimo sistemos ir tokių grąžinamųjų išmokų sumos nustatymo kriterijų (2), yra nurodyti produktai, kuriems turėtų būti nustatytas grąžinamosios išmokos dydis, taikomas, kai produktai eksportuojami kaip prekės, išvardytos Reglamento (EB) Nr. 1234/2007 XX priedo V dalyje;

               (3)

               pagal Reglamento (ES) Nr. 578/2010 14 straipsnio 1 dalį grąžinamųjų išmokų dydis už 100 kilogramų kiekvieno atitinkamo pagrindinio produkto turėtų būti nustatytas tos pačios trukmės laikotarpiui, kuriam grąžinamosios išmokos yra nustatomos tiems patiems produktams, eksportuojamiems neperdirbtais;

               (4)

               Reglamento (EB) Nr. 1234/2007 162 straipsnio 2 dalyje nustatyta, kad eksporto grąžinamosios išmokos už produktą, kuris yra prekės sudėtyje, negali viršyti tos grąžinamosios išmokos, kuri mokama už produktą, kai eksportuojama jo vėliau neperdirbant;

               (5)

               šiuo metu taikytinos išmokos yra nustatytos Komisijos įgyvendinimo reglamentu (ES) Nr. 346/2012 (3). Reikėtų nustatyti naujas išmokas ir atitinkamai panaikinti tą reglamentą;

               (6)

               siekiant išvengti rinkos sutrikdymo, užkirsti kelią spekuliacijai rinkoje ir užtikrinti veiksmingą valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

               (7)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Grąžinamųjų išmokų dydžiai, taikomi Reglamento (ES) Nr. 578/2010 I priede ir Reglamento (EB) Nr. 1234/2007 I priedo XIX dalyje išvardytiems pagrindiniams produktams ir eksportuojamiems kaip prekės, išvardytos Reglamento (EB) Nr. 1234/2007 XX priedo V dalyje, yra nustatomi pagal šio reglamento priedą.
   2 straipsnis
   Įgyvendinimo reglamentas (ES) Nr. 346/2012 yra panaikinamas.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 21 d.

            Komisijos vardu Pirmininko pavedimu

         Daniel CALLEJA

            Įmonių ir pramonės generalinis direktorius

      (1)  OL L 299, 2007 11 16, p. 1.

      (2)  OL L 171, 2010 7 6, p. 1.

      (3)  OL L 108, 2012 4 20, p. 34.

      PRIEDAS

         Nuo 2012 m. birželio 22 d. kiaušiniams ir kiaušinių tryniams, eksportuojamiems kaip prekės, neįtrauktos į Sutarties I priedą, taikomi grąžinamųjų išmokų dydžiai

                  (EUR/100 kg)

                  KN kodas

                  Aprašymas

                  Paskirties šalis (1)

                  Grąžinamosios išmokos dydis

                  0407

                  Paukščių kiaušiniai su lukštais, švieži, konservuoti arba virti:

                  – Apvaisinti kiaušiniai, skirti inkubacijai (perinimui):

                  0407 21 00

                  – – Gallus domesticus rūšies vištų (naminių):

                              a)

                              eksportuojant ovalbuminą, klasifikuojamą KN kodais 3502 11 90 ir 3502 19 90

                  02

                  0,00

                  03

                  9,50

                  04

                  0,00

                              b)

                              eksportuojant kitas prekes

                  01

                  0,00

                  0407 29

                  – – Kiti:

                  0407 29 10

                  – – – Naminių paukščių, išskyrus Gallus domesticus rūšies vištas

                              a)

                              eksportuojant ovalbuminą, klasifikuojamą KN kodais 3502 11 90 ir 3502 19 90

                  02

                  0,00

                  03

                  9,50

                  04

                  0,00

                              b)

                              eksportuojant kitas prekes

                  01

                  0,00

                  0407 90

                  – Kiti:

                  0407 90 10

                  – – Naminių paukščių

                              a)

                              eksportuojant ovalbuminą, klasifikuojamą KN kodais 3502 11 90 ir 3502 19 90

                  02

                  0,00

                  03

                  9,50

                  04

                  0,00

                              b)

                              eksportuojant kitas prekes

                  01

                  0,00

                  0408

                  Paukščių kiaušiniai, be lukštų ir trynių, švieži, džiovinti, virti garuose arba verdančiame vandenyje, lieti, šaldyti ar kitokiu būdu užkonservuoti, į kuriuos pridėta ar nepridėta cukraus ar kitokio saldiklio:

                  – Kiaušinių tryniai:

                  0408 11

                  – – Džiovinti:

                  ex 0408 11 80

                  – – – Tinkami maistui:

                  nesaldinti

                  01

                  0,00

                  0408 19

                  – – Kita:

                  – – – Tinkami maistui:

                  ex 0408 19 81

                  – – – – Skysti:

                  nesaldinti

                  01

                  0,00

                  ex 0408 19 89

                  – – – – Šaldyti:

                  nesaldinti

                  01

                  0,00

                  – Kita:

                  0408 91

                  – – Džiovinti:

                  ex 0408 91 80

                  – – – Tinkami maistui:

                  nesaldinti

                  01

                  0,00

                  0408 99

                  – – Kita:

                  ex 0408 99 80

                  – – – Tinkami maistui:

                  nesaldinti

                  01

                  0,00

         (1)  Paskirties šalys yra šios:

                  01

                  trečiosios šalys. Šveicarijai ir Lichtenšteinui šie dydžiai netaikomi 1972 m. liepos 22 d. Susitarimo tarp Europos bendrijos ir Šveicarijos Konfederacijos protokolo Nr. 2 I ir II lentelėse išvardytoms prekėms;

                  02

                  Kuveitas, Bahreinas, Omanas, Kataras, Jungtiniai Arabų Emyratai, Jemenas, Turkija, Honkongo SAR ir Rusija;

                  03

                  Pietų Korėja, Japonija, Malaizija, Tailandas, Taivanas ir Filipinai;

                  04

                  visos paskirties vietos, išskyrus Šveicariją ir 02 ir 03 pažymėtas šalis.


title: 2016 m. liepos 8 d. Komisijos įgyvendinimo reglamentas (ES) 2016/1114, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
9.7.2016

               LT

               Europos Sąjungos oficialusis leidinys

               L 186/11

         KOMISIJOS ĮGYVENDINIMO REGLAMENTAS (ES) 2016/1114
   2016 m. liepos 8 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 8 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  164,5

                  ZZ

                  164,5

                  0709 93 10

                  TR

                  134,9

                  ZZ

                  134,9

                  0805 50 10

                  AR

                  171,5

                  BO

                  220,8

                  CL

                  193,0

                  TR

                  134,0

                  UY

                  128,6

                  ZA

                  167,1

                  ZZ

                  169,2

                  0808 10 80

                  AR

                  152,5

                  BR

                  97,0

                  CL

                  123,0

                  CN

                  116,1

                  NZ

                  146,7

                  US

                  149,7

                  UY

                  67,7

                  ZA

                  107,7

                  ZZ

                  120,1

                  0808 30 90

                  AR

                  123,6

                  CL

                  118,4

                  CN

                  91,9

                  ZA

                  129,4

                  ZZ

                  115,8

                  0809 10 00

                  TR

                  212,6

                  ZZ

                  212,6

                  0809 29 00

                  TR

                  325,9

                  ZZ

                  325,9

                  0809 30 10 , 0809 30 90

                  TR

                  126,8

                  ZZ

                  126,8

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. kovo 7 d. Komisijos įgyvendinimo reglamentas (ES) Nr. 244/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Strachitunt (SKVN)]

text:
14.3.2014

               LT

               Europos Sąjungos oficialusis leidinys

               L 74/31

      KOMISIJOS ĮGYVENDINIMO REGLAMENTAS (ES) Nr. 244/2014
   2014 m. kovo 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Strachitunt (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Strachitunt“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Strachitunt“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 290, 2013 10 5, p. 5.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.3 klasė.   Sūriai

      ITALIJA

         Strachitunt (SKVN)


title: 2013 m. gegužės 13 d. Tarybos įgyvendinimo reglamentas (ES) Nr. 430/2013, kuriuo importuojamoms Kinijos Liaudies Respublikos ir Tailando kilmės kaliojo ketaus vamzdžių arba vamzdelių jungiamosioms detalėms su sriegiais nustatomas galutinis antidempingo muitas, galutinai surenkamas laikinasis muitas ir nutraukiamas tyrimas dėl Indonezijos

text:
14.5.2013

               LT

               Europos Sąjungos oficialusis leidinys

               L 129/1

         TARYBOS ĮGYVENDINIMO REGLAMENTAS (ES) Nr. 430/2013
   2013 m. gegužės 13 d.
   kuriuo importuojamoms Kinijos Liaudies Respublikos ir Tailando kilmės kaliojo ketaus vamzdžių arba vamzdelių jungiamosioms detalėms su sriegiais nustatomas galutinis antidempingo muitas, galutinai surenkamas laikinasis muitas ir nutraukiamas tyrimas dėl Indonezijos
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   PROCEDŪRA

   1.   Laikinosios priemonės

               (1)

               2012 m. lapkričio 15 d. Reglamentu (ES) Nr. 1071/2012 (2) (toliau – laikinasis reglamentas) Europos Komisija (toliau – Komisija) importuojamoms Kinijos Liaudies Respublikos (toliau – KLR) ir Tailando kilmės kaliojo ketaus vamzdžių arba vamzdelių jungiamosioms detalėms su sriegiais nustatė laikinąjį antidempingo muitą.

               (2)

               Tyrimas inicijuotas 2012 m. vasario 16 d. paskelbtu pranešimu apie inicijavimą (3)2012 m. sausio 3 d. Europos Sąjungos lietinių kaliojo ketaus vamzdžių arba vamzdelių jungiamųjų detalių apsaugos komitetui (toliau – skundo pateikėjas) Sąjungos gamintojų, kurie pagamina daugiau nei 50 % visų Sąjungoje pagaminamų kaliojo ketaus vamzdžių arba vamzdelių jungiamųjų detalių su sriegiais (toliau – kaliojo ketaus jungiamosios detalės su sriegiais), vardu pateikus skundą.

               (3)

               Kaip išdėstyta laikinojo reglamento 15 konstatuojamojoje dalyje, atliekant dempingo ir žalos tyrimą nagrinėtas 2011 m. sausio 1 d. – 2011 m. gruodžio 31 d. laikotarpis (toliau – tiriamasis laikotarpis arba TL). Tiriant žalai įvertinti svarbias tendencijas nagrinėtas laikotarpis nuo 2008 m. sausio 1 d. iki TL pabaigos (toliau – nagrinėjamasis laikotarpis).

         2.   Tolesnė procedūra

               (4)

               Atskleidus esminius faktus ir aplinkybes, kuriais remiantis buvo nuspręsta nustatyti laikinąsias antidempingo priemones (toliau - pirminis faktų atskleidimas), kelios suinteresuotosios šalys pateikė rašytines pastabas, kuriose išdėstė savo nuomonę dėl preliminarių nustatytų faktų. Toms šalims, kurios to pageidavo, taip pat buvo suteikta galimybė būti išklausytoms.

               (5)

               Komisija toliau rinko ir nagrinėjo visą informaciją, kuri, jos manymu, buvo būtina norint padaryti galutines išvadas.

         B.   NAGRINĖJAMASIS PRODUKTAS IR PANAŠUS PRODUKTAS

               (6)

               Viena suinteresuotoji šalis teigė, kad jos importuojamas produktas neturėtų būti priskiriamas prie nagrinėjamojo produkto, nes jos produktas pasižymėjo tam tikromis techninėmis ypatybėmis. Toms kaliojo ketaus jungiamosioms detalėms naudojami siaurėjantys sriegiai, skirtingai nuo lygiagrečių sriegių, naudojamų kitoms importuojamoms kaliojo ketaus jungiamosioms detalėms.

               (7)

               Tačiau atlikus tyrimą nustatyta, kad be tų techninių specifikacijų tų jungiamųjų detalių su siaurėjančiais sriegiais ir kitų importuojamų kaliojo ketaus jungiamųjų detalių fizinės ir techninės charakteristikos yra tokios pačios. Be to, kalbant apie naudojimo paskirtis, atlikus tyrimą nustatyta, kad jungiamosios detalės su siaurėjančiais sriegiais naudojamos panašiai kaip ir kitos importuojamos kaliojo ketaus jungiamosios detalės. Iš tiesų vienoje valstybėje narėje, kurioje abiejų rūšių produktai yra naudojami, nustatyta, kad jie gali būti pakeičiami vieni kitais. Todėl šis tvirtinimas atmestas.

               (8)

               Viena suinteresuotoji šalis teigė, kad baltojo kaliojo ketaus jungiamąsias detales su sriegiais galima parduoti visoje Sąjungoje, o juodojo kaliojo ketaus jungiamąsias detales su sriegiais galima parduoti tik Jungtinėje Karalystėje, Airijos Respublikoje, Maltoje ir Kipre. Todėl juodojo ir baltojo kaliojo ketaus jungiamosios detalės su sriegiais tariamai negali visapusiškai konkuruoti Sąjungos rinkoje.

               (9)

               Tačiau atlikus tyrimą nustatyta, kad dauguma nagrinėjamųjų šalių kilmės juodojo kaliojo ketaus jungiamųjų detalių su sriegiais patenka į žemyninės Europos valstybes, pavyzdžiui, Vokietiją, Italiją, Lenkiją arba Ispaniją. Todėl daroma išvada, kad juodojo ir baltojo kaliojo ketaus jungiamosios detalės su sriegiais visapusiškai konkuruoja Sąjungos rinkoje, ne tik keliose valstybėse narėse.

               (10)

               Importuotojas pakartojo savo teiginį, kad nagrinėjamojo produkto apibrėžtis neturėtų apimti kompresinių jungiamųjų detalių dalių. Importuotojas teigė, kad kompresinių jungiamųjų detalių dalių naudojimo paskirtis skiriasi, ir pateikė patvirtinamųjų įrodymų, kad kompresinės jungiamosios detalės dalies sriegį galima lengvai atskirti nuo standartinės jungiamosios detalės sriegio, nes jis yra pagamintas remiantis kitu ISO standartu (4). Išnagrinėjus pateiktus įrodymus padaryta išvada, kad produkto apibrėžtąją sritį reikėtų atitinkamai susiaurinti.

               (11)

               Kitos dvi suinteresuotosios šalys tvirtino, kad iš produkto apibrėžtosios srities reikėtų išbraukti elektros grandinių kaliojo ketaus jungiamąsias detales, visų pirma kaliojo ketaus jungiamąsias dėžes su apvaliais sriegiais, kurios yra pagrindinė visų elektros grandinių izoliacinių vamzdelių ir grandinių jungiamųjų detalių įrangos sudedamoji dalis. Jos teigė, kad tokios jungiamosios dėžės naudojamos skirtingais tikslais (t. y. elektros laidų sistemoms izoliuoti ir apsaugoti, o ne užtikrinti, kad nenutekėtų dujų ar vandens, kaip tai yra šiame tyrime nagrinėjamų standartinių jungiamųjų detalių atveju). Jas taip pat lengva atskirti nuo kitų jungiamųjų detalių (užuot būdamos visiškai sandarios dujų ar skysčių atžvilgiu, jos turi lengvus dangtelius, padedančius lengviau prieiti prie kabelių, ir importavus jos yra surenkamos į sistemą). Nuodugniai išnagrinėjus šiuos argumentus padaryta išvada, kad kaliojo ketaus jungiamosios dėžės su apvaliais sriegiais be dangtelio turėtų būti išbrauktos iš produkto apibrėžtosios srities.

               (12)

               Atsižvelgiant į tai, kas išdėstyta, nutarta, kad reikėtų patikslinti laikinajame reglamente nustatytą produkto apibrėžtąją sritį. Todėl nagrinėjamasis produktas galutinai apibrėžiamas kaip kaliojo ketaus vamzdžių arba vamzdelių jungiamosios detalės su sriegiais, kurių KN kodas šiuo metu yra ex 7307 19 10, išskyrus kompresinių jungiamųjų detalių dalis, kurioms naudojami ISO DIN 13 metriniai sriegiai, ir kaliojo ketaus jungiamąsias dėžes su apvaliais sriegiais be dangtelio.

               (13)

               Kadangi jokių kitų pastabų dėl nagrinėjamojo produkto ir panašaus produkto negauta, laikinojo reglamento 17–21 ir 23–28 konstatuojamųjų dalių nustatyti faktai patvirtinami.

         C.   ATRANKA

               (14)

               Po pirminio faktų atskleidimo jokių pastabų dėl Sąjungos gamintojų, eksportuojančių KLR gamintojų ir nesusijusių importuotojų atrankos negauta. Todėl laikinojo reglamento 29 ir 31 konstatuojamosiose dalyse išdėstyti nustatyti faktai patvirtinami.

         D.   DEMPINGAS

   1.   Kinijos Liaudies Respublika

   1.1.   Rinkos ekonomikos režimas ir individualus režimas

               (15)

               Kadangi jokių pastabų dėl rinkos ekonomikos režimo ir individualaus režimo negauta, laikinojo reglamento 32-46 konstatuojamųjų dalių preliminarūs nustatyti faktai patvirtinami.

         1.2.   Panaši šalis

               (16)

               Kadangi jokių pastabų dėl panašios šalies negauta, laikinojo reglamento 47-53 konstatuojamųjų dalių nustatyti faktai patvirtinami.

         1.3.   Normalioji vertė, eksporto kaina ir palyginimas

               (17)

               Vienas eksportuojantis Kinijos gamintojas teigė, kad normalioji vertė turėtų būti apskaičiuojama remiantis vienintelio bendradarbiaujančio panašios šalies gamintojo pardavimu vidaus rinkoje, net jei parduotas kiekis nėra tipiškas, kaip nustatyta pagrindinio reglamento 2 straipsnio 2 dalyje. Panašios šalies atveju teiginys gali būti priimtas. Todėl nustatant normaliąja vertę remtasi vienintelio bendradarbiaujančio panašios šalies gamintojo pardavimu vidaus rinkoje įprastinėmis prekybos sąlygomis.

               (18)

               Tas pats eksportuojantis Kinijos gamintojas tvirtino, kad dempingo skirtumas turėtų būti nustatomas remiantis visu pardavimu eksportui, o ne tik su panašios šalies gamintojo vidaus rinkoje parduotų produktų tiesiogiai palyginamų rūšių produktų pardavimu. Šis teiginys buvo priimtas. Šiems netiesiogiai palyginamų rūšių produktams normalioji vertė buvo grindžiama aritmetiniu sutampančių rūšių produktų normaliosios vertės vidurkiu, pakoreguotu remiantis fizinių charakteristikų skirtumų rinkos verte pagal pagrindinio reglamento 2 straipsnio 10 dalies a punktą.

               (19)

               Kadangi jokių kitų pastabų dėl normaliosios vertės, eksporto kainos ir palyginimo negauta, laikinojo reglamento 54, 59–61 ir 64–67 konstatuojamųjų dalių nustatyti faktai patvirtinami.

         1.4.   Dempingo skirtumai

               (20)

               Atrinktų bendrovių atveju kiekvienos rūšies panašaus produkto vidutinė svertinė normalioji vertė buvo palyginta su atitinkamos rūšies nagrinėjamojo produkto vidutine svertine eksporto kaina, kaip numatyta pagrindinio reglamento 2 straipsnio 11 ir 12 dalyse.

               (21)

               Todėl galutiniai dempingo skirtumai, išreikšti CIF kainos Sąjungos pasienyje prieš sumokant muitą procentine dalimi, yra tokie:

                           Bendrovė

                           Dempingo skirtumas (%)

                              Hebei Jianzhi

                           57,8

                              Jinan Meide

                           40,8

                              Qingdao Madison

                           24,6

               (22)

               Neatrinktų bendradarbiaujančių eksportuojančių gamintojų vidutinis svertinis dempingo skirtumas buvo apskaičiuotas vadovaujantis pagrindinio reglamento 9 straipsnio 6 dalies nuostatomis. Tas skirtumas atitinkamai apskaičiuotas pagal atrinktiems eksportuojantiems gamintojams apskaičiuotus skirtumus.

               (23)

               Tuo remiantis neatrinktoms bendradarbiaujančioms bendrovėms nustatytas 41,1 % dempingo skirtumas.

               (24)

               Visiems kitiems eksportuojantiems KLR gamintojams dempingo skirtumai buvo nustatyti pagal pagrindinio reglamento 18 straipsnį remiantis turimais faktais. Tam pirmiausia nustatytas bendradarbiavimo lygis palyginus bendradarbiaujančių eksportuojančių gamintojų nurodytą eksporto į Sąjungą apimtį ir Kinijos eksporto apimtį, kaip nustatyta 51 konstatuojamojoje dalyje.

               (25)

               Kadangi bendradarbiauta dėl daugiau nei 50 % viso Kinijos eksporto į Sąjungą ir kadangi pramonę dėl didelio KLR eksportuojančių gamintojų skaičiaus galima laikyti susiskaidžiusia, bendradarbiavimo lygį galima laikyti aukštu. Todėl dempingo skirtumas kitoms bendrovėms buvo nustatytas toks, kaip didžiausias atrinktai bendrovei nustatytas dempingo skirtumas.

               (26)

               Todėl galutiniai dempingo skirtumai, išreikšti CIF kainos Sąjungos pasienyje prieš sumokant muitą procentine dalimi, yra tokie:

                           Bendrovė

                           Dempingo skirtumas (%)

                              Hebei Jianzhi

                           57,8

                              Jinan Meide

                           40,8

                              Qingdao Madison

                           24,6

                           Kitos bendradarbiaujančios bendrovės

                           41,1

                           Visos kitos bendrovės

                           57,8

         2.   Indonezija

   2.1.   Normalioji vertė, eksporto kaina ir palyginimas

               (27)

               Kadangi jokių pastabų dėl normaliosios vertės, eksporto kainos ir palyginimo negauta, laikinojo reglamento 75–87 ir 91 konstatuojamųjų dalių nustatyti faktai dėl Indonezijos patvirtinami.

         2.2.   Dempingo skirtumai

               (28)

               Atsižvelgiant į tai, kad bendradarbiavimo lygis laikytas aukštu (vienintelės bendradarbiaujančios Indonezijos bendrovės eksporto apimtis sudarė daugiau nei 80 % viso Indonezijos eksporto į Sąjungą per TL), visiems kitiems eksportuojantiems Indonezijos gamintojams dempingo skirtumas nustatytas toks pats, kaip bendradarbiaujančiai bendrovei.

               (29)

               Todėl galutiniai dempingo skirtumai Indonezijos bendrovėms, išreikšti CIF kainos Sąjungos pasienyje prieš sumokant muitą procentine dalimi, yra tokie:

                           Bendrovė

                           Dempingo skirtumas (%)

                              PT. Tri Sinar Purnama

                           11,0

                           Visos kitos bendrovės

                           11,0

         3.   Tailandas

   3.1.   Normalioji vertė, eksporto kaina ir palyginimas

               (30)

               Negauta jokių pastabų, dėl kurių reikėtų keisti Tailandui taikytus metodus ar faktišką dempingo skaičiavimą.

               (31)

               Todėl laikinojo reglamento 75–88 konstatuojamųjų dalių nustatyti faktai dėl Tailando normaliosios vertės, eksporto kainos ir palyginimo patvirtinami.

         3.2.   Dempingo skirtumai

               (32)

               Peržiūrėjus ir patikslinus dempingo apskaičiavimą nustatytas šiek tiek mažesnis 15,5 % dempingo skirtumas vienam eksportuojančiam Tailando gamintojui. Kitam bendradarbiaujančiam eksportuojančiam gamintojui galutinai patvirtintas preliminarus dempingo skirtumas.

               (33)

               Atsižvelgiant į tai, kad bendradarbiavimo lygis laikytas aukštu (dviejų bendradarbiaujančių Tailando bendrovių eksporto apimtis sudarė daugiau nei 80 % viso Tailando eksporto į Sąjungą per TL), visiems kitiems eksportuojantiems Tailando gamintojams dempingo skirtumas nustatytas toks, kaip dviejų bendradarbiaujančių bendrovių didžiausias dempingo skirtumas.

               (34)

               Todėl galutiniai dempingo skirtumai Tailando bendrovėms, išreikšti CIF kainos Sąjungos pasienyje prieš sumokant muitą procentine dalimi, yra tokie:

                           Bendrovė

                           Dempingo skirtumas (%)

                              BIS Pipe Fitting Industry Co., Ltd

                           15,5

                              Siam Fittings Co., Ltd

                           50,7

                           Visos kitos bendrovės

                           50,7

         E.   ŽALA

   1.   Sąjungos gamyba

               (35)

               Kadangi jokių pastabų dėl Sąjungos gamybos negauta, laikinojo reglamento 94 konstatuojamoji dalis patvirtinama. Vertėtų pridurti, kad nagrinėjamuoju laikotarpiu panašų produktą gamino dar trys Sąjungos gamintojai, kurie nutraukė gamybą 2008–2009 m., ir dar vienas gamintojas, kuris nutraukė gamybą baigiantis nagrinėjamajam laikotarpiui.

         2.   Sąjungos pramonės apibrėžtis

               (36)

               Suinteresuotosios šalys teigė, kad abi atrinktos Sąjungos gamintojų grupės importuoja nagrinėjamąjį produktą ir todėl jos neturėtų būti laikomos Sąjungos pramonės dalimi pagal 4 straipsnio 1 dalies a punktą.

               (37)

               Šiuo atžvilgiu buvo nustatyta, kad abi atrinktų Sąjungos gamintojų grupės iš tikrųjų importuoja nagrinėjamąjį produktą. Tačiau, pirma, reikėtų pažymėti, kad išvada, kad Sąjungos gamintojas taip pat yra nagrinėjamojo produkto importuotojas, savaime nereiškia, kad šio Sąjungos gamintojo nereikia priskirti Sąjungos pramonei, ir, antra, kiekvienas Sąjungos gamintojas importavo minėtą produktą nedideliais kiekiais, palyginti su bendra bendrovių grupių gamybos ir pardavimo apimtimi. Todėl patvirtinama, kad abi bendrovių grupės laikomos Sąjungos pramonės dalimi.

               (38)

               Be to, viena suinteresuotoji šalis teigė, kad vienas Sąjungos gamintojas neturėtų būti laikomas Sąjungos pramonės dalimi, kadangi Sąjungos gamintojas tariamai susijęs su nagrinėjamojo produkto importuotoju. Tačiau, pirma, reikėtų pažymėti, kad išvada dėl Sąjungos gamintojo ir eksportuotojo ryšių savaime nereiškia, kad to Sąjungos gamintojo nereikia priskirti Sąjungos pramonei, ir, antra, nebuvo pateikta jokių įrodymų dėl Sąjungos gamintojo ir importuotojo ryšio, ir jei tokių ir būtų, būtų tenkinami pagrindinio reglamento 4 straipsnio 2 dalies kriterijai. Be to, tariamai susijusio importuotojo importuotas kiekis sudaro tik nedidelę dalį kiekio, kurį pagamino ir pardavė tariamai susijęs Sąjungos gamintojas. Todėl, net jei būtų nustatyta, kad tarp Sąjungos gamintojo ir importuotojo yra ryšių, Sąjungos gamintojas vis tiek būtų laikomas Sąjungos pramonės dalimi.

               (39)

               Kalbant apie Sąjungos pramonės apibrėžtį įvertinant žalą, visi Sąjungos gamintojai, gaminę panašų produktą nagrinėjamuoju laikotarpiu, laikomi Sąjungos pramone ir todėl vadinami Sąjungos pramone, kaip apibrėžta pagrindinio reglamento 4 straipsnio 1 dalyje.

         3.   Sąjungos suvartojimas

               (40)

               Viena suinteresuotoji šalis pateikė pastabas dėl to, kad per visą nagrinėjamąjį laikotarpį Sąjungos pramonės gamyba viršijo pardavimo apimtį. Tuo pačiu metu buvo pranešta apie atsargų sumažėjimą, tačiau tai yra neįmanoma, nes dėl pardavimų apimtį viršijančios gamybos atsargos turėtų padidėti.

               (41)

               Dėl to pažymima, kad iš tiesų pradiniame etape apie gamybą ir atsargas buvo pranešta tinkamai, tačiau padaryta klaida pranešant apie Sąjungos pramonės pardavimą Sąjungoje, nes buvo nevisiškai atsižvelgta į neatrinktų Sąjungos gamintojų tam tikras pardavimo apimtis. Klaida ištaisyta ir todėl atitinkamai reikėjo taip pat peržiūrėti Sąjungos suvartojimą ir užimamą rinkos dalį Sąjungos rinkoje. Dėl trijų Sąjungos gamintojų uždarymo nagrinėjamuoju laikotarpiu, kaip minėta laikinojo reglamento 113 konstatuojamojoje dalyje, peržiūrėtas Sąjungos suvartojimas turi didesnį poveikį nagrinėjamojo laikotarpio pradžioje.

               (42)

               Nuo 2008 iki 2009 m. Sąjungos suvartojimas gerokai sumažėjo 28 %, tačiau vėliau padidėjo 7 procentiniais punktais iki 21 % mažesnio, nei nagrinėjamojo laikotarpio pradžioje, suvartojimo lygio.

                              Sąjungos suvartojimas (tonomis)

                           2008 m.

                           2009 m.

                           2010 m.

                           TL

                           Sąjungos suvartojimas

                           84 270

                           60 807

                           60 640

                           66 493

                              Indeksas

                              100

                              72

                              72

                              79

                                          Šaltinis:

                                       skunde pateikti duomenys, Eurostatas ir klausimyno atsakymai

         4.   Importas iš nagrinėjamųjų šalių

   4.1.   Suvestinis nagrinėjamo importo poveikio vertinimas

               (43)

               Dėl importo dempingo kaina iš Indonezijos apimties galutinai nustatyta, kad ji sudarė tik apytiksliai 2,5 % viso panašaus produkto importo į Sąjungą per TL. Todėl galima pripažinti, kad šis importas nėra materialinės žalos Sąjungos pramonei priežastis pagal pagrindinio reglamento 9 straipsnio 3 dalį ar PPO antidempingo susitarimo nuostatas.

               (44)

               Atsižvelgiant į tai, kas išdėstyta, galutinai nuspręsta nenagrinėti tų importuotų produktų bendrai su iš KLR ir Tailando dempingo kainomis importuotais produktais.

               (45)

               Kalbėdamos apie suvestinį importo iš KLR ir Tailando vertinimą atliekant žalos ir priežastinio ryšio analizę suinteresuotosios šalys teigė, kad nereikėtų bendrai vertinti Tailando importo su Kinijos importu dėl kelių priežasčių.

               (46)

               Pirma, buvo tvirtinama, kad iš Tailando importuojamo produkto yra parduodama daug mažiau nei iš Kinijos importuojamo produkto ir kad iš Tailando importuojamas parduodamas kiekis mažėja vertinant absoliučiais skaičiais. Tačiau iš Tailando importuojamas kiekis nėra nereikšmingas, todėl jo pakanka suvestiniam vertinimui atlikti. Be to, nors iš Tailando importuojamas kiekis mažėja vertinant absoliučiais skaičiais, kaip nurodyta 51 konstatuojamosios dalies lentelėje, jis įgijo 19 % rinkos dalies nagrinėjamuoju laikotarpiu, kaip nurodyta 52 konstatuojamosios dalies lentelėje.

               (47)

               Kalbant apie kainas buvo teigiama, kad iš Tailando importuojamas produktas buvo parduodamas vidutiniškai didesnėmis nei iš Kinijos importuojamo produkto kainomis. Nors taip yra iš tiesų, vis dėlto dėl iš Tailando importuojamo produkto yra gerokai priverstinai mažinamos Sąjungos pramonės kainos. Be to, iš Tailando ir iš Kinijos importuojamų produktų kainų skirtumas nagrinėjamuoju laikotarpiu nuolat mažėjo nuo 698 EUR už toną 2008 m. iki 472 EUR už toną per TL, kaip nurodyta laikinojo reglamento 108 konstatuojamosios dalies lentelėje.

               (48)

               Kadangi jokių kitų argumentų ar pastabų negauta, laikinojo reglamento 98–105 konstatuojamosios dalys patvirtinamos.

         4.2.   Nagrinėjamojo produkto importo dempingo kaina apimtis, rinkos dalis, importo kainos ir priverstinis kainų mažinimas

               (49)

               Kai kurios suinteresuotosios šalys teigė, kad laikinojo reglamento 106 konstatuojamojoje dalyje nurodyta importo iš KLR apimtis buvo per didelė, nes atitinkamas KN kodas apima ne tik jungiamąsias detales su sriegiais, bet visų rūšių kaliojo ketaus jungiamąsias detales.

               (50)

               Šiuo atžvilgiu pažymima, kad ne visi produktai, apie kuriuos buvo pranešta pagal KN kodą, buvo laikomi jungiamosiomis detalėmis su sriegiais. Apimtys, apie kurias buvo pranešta laikinajame reglamente, jau buvo sumažintos, remiantis nacionalinių muitinių pateikta informacija. Šios apimtys atitiko skunde pateiktą informaciją. Suinteresuotosios šalys turėjo pakankamai laiko pateikti pastabas šiuo klausimu. Tačiau informacijos apie tai nepateikė nė viena suinteresuotoji šalis nei iki laikinojo reglamento paskelbimo, nei per nustatytą terminą teikti pastabas dėl laikinojo reglamento. Kinijos prekybos rūmai pateikė kiekybinės informacijos apie tariamai teisingą importo iš Kinijos lygį daug vėlesniame procedūros etape praėjus beveik dviem mėnesiams po termino pastaboms dėl laikinojo reglamento teikti, t. y. informacija buvo pateikta praėjus beveik metams po tyrimo inicijavimo, kai duomenys apie importą buvo atskleisti pirmą kartą skundo versijoje, skirtoje suinteresuotosioms šalims susipažinti. Kadangi informacija buvo pateikta pasibaigus terminui, jos negalima patikrinti ir objektyviai išnagrinėti tinkamai nepratęsus tiriamojo laikotarpio po 15 mėnesių termino pabaigos, kaip nustatyta pagrindinio reglamento 6 straipsnio 9 dalyje. Bet kuriuo atveju remiantis šia informacija gerokai sumažinamas iš Kinijos importuojamas kiekis, nes ji grindžiama apytikriai apskaičiuotu tik bendradarbiaujančių bendrovių eksportu ir todėl negali būti laikoma tikslia. Todėl šis teiginys buvo atmestas.

               (51)

               Tačiau keletas importuotojų pateikė informacijos apie jų kitus produktus, išskyrus nagrinėjamąjį produktą, importuotus nagrinėjamuoju laikotarpiu priskiriant tą patį KN kodą. Į šią informaciją buvo atsižvelgta, ir importo iš nagrinėjamųjų šalių apimtys buvo atitinkamai sumažintos.

                              Sąjungos importo apimtis (tonomis)

                           2008 m.

                           2009 m.

                           2010 m.

                           TL

                           KLR

                           24 180

                           20 876

                           20 416

                           28 894

                              Indeksas

                              100

                              86

                              84

                              119

                           Tailandas

                           3 723

                           2 681

                           3 331

                           3 485

                              Indeksas

                              100

                              72

                              89

                              94

                           Dvi nagrinėjamosios šalys

                           27 903

                           23 558

                           23 747

                           32 379

                              Indeksas

                              100

                              84

                              85

                              116

                                          Šaltinis:

                                       skunde pateikti duomenys, Eurostatas ir klausimyno atsakymai

               (52)

               Dėl 41 konstatuojamojoje dalyje nurodytos problemos, susijusios su Sąjungos pramonės pardavimu Sąjungoje, taip pat reikėjo patikslinti importo dempingo kaina iš dviejų nagrinėjamųjų šalių rinkos dalį. Importo dempingo kaina iš dviejų nagrinėjamųjų šalių rinkos dalis per nagrinėjamąjį laikotarpį padidėjo 15,6 procentinio punkto nuo 33,1 % iki 48,7 %. Ši rinkos dalis augo didele dalimi nuo 2010 m. iki TL – paklausos atsigavimo laikotarpiu.

                              Sąjungos rinkos dalis

                           2008 m.

                           2009 m.

                           2010 m.

                           TL

                           KLR

                           28,7 %

                           34,3 %

                           33,7 %

                           43,5 %

                              Indeksas

                              100

                              120

                              117

                              151

                           Tailandas

                           4,4 %

                           4,4 %

                           5,5 %

                           5,2 %

                              Indeksas

                              100

                              100

                              124

                              119

                           Dvi nagrinėjamosios šalys

                           33,1 %

                           38,7 %

                           39,2 %

                           48,7 %

                              Indeksas

                              100

                              117

                              118

                              147

                                          Šaltinis:

                                       skunde pateikti duomenys, Eurostatas ir klausimyno atsakymai

               (53)

               Viena suinteresuotoji šalis prašė atskleisti apibendrintas Sąjungos pramonės pardavimo kainas pagal produktų rūšis. Tačiau kadangi atrinkti Sąjungos gamintojai sudarė tik dvi gamintojų grupes, kaip nurodyta laikinojo reglamento 111 konstatuojamojoje dalyje, dėl konfidencialumo priežasčių faktinės apibendrintos informacijos nebuvo galima atskleisti. Ši priežastis taip pat taikoma apibendrintų pardavimo kainų pagal produkto rūšį atskleidimui.

               (54)

               Suinteresuotosios šalys teigė, kad importas iš nagrinėjamųjų šalių pateko į Sąjungą esant skirtingam nei Sąjungos gamintojų parduodamoms prekėms taikomam prekybos lygiui. Iš tikrųjų buvo patvirtinta, kad taip ir buvo, ir Sąjungos pramonė su importuotojais paprastai parduodavo produktą didžiajai tų pačių pirkėjų daliai. Todėl teiginys buvo priimtas ir prekybos lygis buvo tinkamai pakoreguotas.

               (55)

               Todėl laikinojo reglamento 110 konstatuojamojoje dalyje pateikti priverstinio kainų mažinimo skirtumai buvo sumažinti. Vis dėlto nustatyti priverstinio kainų mažinimo skirtumai yra dideli (nuo 25 % iki 45 %), išskyrus tik vieną Tailando eksportuotoją, kuriam nustatytas priverstinio kainų mažinimo skirtumas buvo apie 10 %.

               (56)

               Kadangi jokių kitų argumentų ar pastabų negauta, laikinojo reglamento 108–109 konstatuojamosios dalys patvirtinamos.

         5.   Sąjungos pramonės padėtis

               (57)

               Kadangi jokių kitų argumentų ar pastabų negauta, laikinojo reglamento 111 konstatuojamoji dalis patvirtinama.

         5.1.   Gamyba, gamybos pajėgumai ir pajėgumų naudojimas

               (58)

               Kadangi jokių pastabų dėl gamybos, gamybos pajėgumų ir pajėgumų naudojimo negauta, laikinojo reglamento 112–114 konstatuojamosios dalys patvirtinamos.

         5.2.   Atsargos

               (59)

               Kadangi jokių pastabų dėl atsargų negauta, laikinojo reglamento 115 konstatuojamoji dalis patvirtinama.

         5.3.   Pardavimo apimtis ir rinkos dalis

               (60)

               Dėl 41 konstatuojamojoje dalyje minėtos problemos reikėjo taip pat peržiūrėti Sąjungos pramonės pardavimo apimtį ir rinkos dalį. Visų Sąjungos gamintojų pardavimo Sąjungos rinkoje apimtis nuo 2008 iki 2009 m. smarkiai sumažėjo – 36 % dėl sumažėjusios paklausos. Tačiau po 2009 m. paklausa Sąjungoje padidėjo maždaug 6 000 tonų, kaip minėta 42 konstatuojamojoje dalyje, vis dėlto Sąjungos pardavimas sumažėjo dar 5 procentiniais punktais arba 2 440 tonų iki nagrinėjamojo laikotarpio pabaigos.

                              Sąjungos pardavimo apimtis (tonomis)

                              Visi gamintojai

                           2008 m.

                           2009 m.

                           2010 m.

                           TL

                           Sąjungos pardavimas

                           48 823

                           31 069

                           30 466

                           28 629

                              Indeksas

                              100

                              64

                              62

                              59

                                          Šaltinis:

                                       atrinktų Sąjungos gamintojų pateikti klausimyno atsakymai, skundas

               (61)

               Nagrinėjamuoju laikotarpiu Sąjungos pramonės rinkos dalis nuolat mažėjo – iš viso 26 % arba 14,8 procentinio punkto, o dempingo kaina importuojamų produktų rinkos dalis per tą patį laikotarpį padidėjo 15,6 procentinio punkto, kaip nurodyta 52 konstatuojamojoje dalyje.

                              Sąjungos rinkos dalis

                              Visi gamintojai

                           2008 m.

                           2009 m.

                           2010 m.

                           TL

                           Rinkos dalis

                           57,9 %

                           51,1 %

                           50,2 %

                           43,1 %

                              Indeksas

                              100

                              88

                              87

                              74

                                          Šaltinis:

                                       skunde pateikti duomenys, Eurostatas ir klausimyno atsakymai

               (62)

               Viena suinteresuotoji šalis teigė, kad Jungtinės Karalystės ne vidaus rinkos dalis turėtų atspindėti skirtingas rinkos dalis, pagal kurias Sąjungos pramonė turėtų didesnę rinkos dalį, o Kinijos importo rinkos dalis šiame konkrečiame Sąjungos rinkos segmente būtų mažesnė.

               (63)

               Labai gali būti, kad Sąjungos pramonė turi didesnę rinkos dalį konkrečiame vienos valstybės narės rinkos segmente. Iš tiesų įprasta, kad įvairių ekonominės veiklos vykdytojų rinkos dalis visų valstybių narių visuose rinkos segmentuose nėra vienoda. Tačiau atliekant šią žalos analizę nagrinėjama visa Sąjungos rinka. Šiuo atžvilgiu iš tiesų buvo patvirtinta, kad Sąjungos pramonės rinkos dalis gerokai sumažėjo, kaip paaiškinta pirmiau.

         6.   Išvada dėl žalos

               (64)

               Kadangi jokių kitų argumentų ar pastabų negauta, laikinojo reglamento 118-133 konstatuojamųjų dalių turinys patvirtinamas, įskaitant išvadą, kad Sąjungos pramonei padaryta materialinė žala, kaip apibrėžta pagrindinio reglamento 3 straipsnio 5 dalyje.

         F.   PRIEŽASTINIS RYŠYS

   1.   Kitų veiksnių poveikis

   1.1.   Importas iš kitų trečiųjų šalių

               (65)

               Dėl 41 konstatuojamojoje dalyje minėtos problemos, susijusios su Sąjungos pramonės pardavimu Sąjungoje, taip pat reikėjo peržiūrėti kitų trečiųjų šalių rinkos dalį. Per visą nagrinėjamąjį laikotarpį vykdytas nedidelės apimties importas iš kitų trečiųjų šalių. Bendra importo iš kitų šalių nei dvi nagrinėjamosios šalys rinkos dalis nagrinėjamuoju laikotarpiu sumažėjo 0,8 procentinio punkto nuo 9,0 % iki 8,2 %.

               (66)

               Kiti didžiausi importo per TL šaltiniai buvo Brazilija, Indonezija ir Turkija, kurių rinkos dalys buvo atitinkamai nuo 1,3 % iki 1,5 %, ir visų šių šalių rinkos dalys per nagrinėjamąjį laikotarpį nekito arba sumažėjo.

                              Importo rinkos dalis

                           2008 m.

                           2009 m.

                           2010 m.

                           TL

                           Brazilija

                           3,1 %

                           3,6 %

                           3,9 %

                           1,5 %

                           Indonezija

                           1,5 %

                           2,4 %

                           1,9 %

                           1,5 %

                           Turkija

                           1,3 %

                           1,9 %

                           1,8 %

                           1,3 %

                           Kitos šalys

                           3,0 %

                           2,3 %

                           3,1 %

                           3,9 %

                           Iš viso

                           9,0 %

                           10,2 %

                           10,6 %

                           8,2 %

                              Indeksas

                              100

                              114

                              118

                              92

                                          Šaltinis:

                                       Eurostatas

               (67)

               Dėl nedidelių apimčių ir nekintančios tendencijos galima daryti išvadą, kad importas iš kitų nei nagrinėjamosios šalys trečiųjų šalių neprisidėjo prie Sąjungos pramonės per TL patirtos žalos.

         1.2.   Sąjungos suvartojimo pokyčiai

               (68)

               Suinteresuotosios šalys teigė, kad Sąjungos suvartojimo raida buvo neigiama dėl atsiradusių pakaitinių produktų, pagamintų iš kitų nei kalusis ketus medžiagų, pvz., plastiko, nerūdijančio plieno, anglinio plieno ir vario, taip pat taikant naujas sujungimo technologijas. Todėl kai kurie Sąjungos gamintojai išplėtė savo produktų asortimentą, kuris šiuo metu taip pat apima kai kuriuos šiuos pakaitinius produktus.

               (69)

               Šiuo atžvilgiu pažymima, kad vienų produktų pakeitimo kitais poveikis buvo išnagrinėtas laikinojo reglamento 146 konstatuojamojoje dalyje. Taip vienus produktus keičiant kitais buvo daromas neigiamas poveikis Sąjungos suvartojimui, kuris dėl to turėjo įtakos Sąjungos gamintojų gamybos ir pardavimo apimčiai.

               (70)

               Tačiau, kaip jau nurodyta laikinajame reglamente, žalingą mažėjančio Sąjungos suvartojimo poveikį sustiprino nuolat didėjantis importas dempingo kaina, kuris mažėjančioje rinkoje 15,6 procentinio punkto padidino savo rinkos dalį. Kaip nurodyta 60 konstatuojamojoje dalyje, paklausa Sąjungoje padidėjo apytikriai 6 000 tonų nuo 2009 m. iki TL, tačiau Sąjungos pramonės pardavimo apimtis atsigaunančioje rinkoje sumažėjo dar 2 440 tonų iki nagrinėjamojo laikotarpio pabaigos.

               (71)

               Remiantis tuo, kas išdėstyta pirmiau, daroma išvada, kad dėl neigiamos Sąjungos suvartojimo raidos importo dempingo kaina ir žalos, kurią patyrė Sąjungos pramonė, priežastinis ryšis nenutrūksta.

         1.3.   Gamybos pajėgumų mažėjimas ne dėl importo dempingo kaina

               (72)

               Suinteresuotosios šalys teigė, kad Sąjungos gamybos pajėgumai, kaip minėta laikinojo reglamento 113 konstatuojamojoje dalyje, mažėjo dėl to, kad 2008–2009 m. trys Sąjungos gamintojai dėl ekonomikos krizės nutraukė veiklą. Todėl toks sumažėjimas tariamai negali būti aiškinamas importu iš nagrinėjamųjų šalių.

               (73)

               Šiuo atžvilgiu pažymima, kad kaip jau buvo minėta laikinojo reglamento 113 konstatuojamojoje dalyje, pagrindinė gamybos pajėgumų sumažėjimo priežastis buvo trijų Sąjungos gamintojų uždarymas.

               (74)

               Tačiau negalima laikyti, kad trys Sąjungos gamintojai nutraukė savo veiklą tik dėl sumažėjusios paklausos. Nagrinėjamuoju laikotarpiu importas iš nagrinėjamųjų šalių į mažėjančią Sąjungos rinką, kaip nurodyta 42 konstatuojamojoje dalyje, nuolat didėjo ir jam tenkanti rinkos dalis padidėjo 15,6 procentinio punkto, kaip paaiškinta 52 konstatuojamojoje dalyje. Todėl akivaizdu, kad ne tik sumažėjusi paklausa prisidėjo prie trijų Sąjungos gamintojų uždarymo ir Sąjungos pramonės gamybos pajėgumų mažėjimo. Taip pat yra aiškus ryšys tarp Sąjungos pajėgumų mažėjimo ir importo dempingo kaina rinkos dalies didėjimo.

         1.4.   Sąjungos gamintojų nagrinėjamojo produkto importas

               (75)

               Suinteresuotosios šalys teigė, kad dėl Sąjungos gamintojų patirtos žalos kalti patys gamintojai, nes jie tariamai importavo didelius nagrinėjamojo produkto kiekius. Šio teiginio nebuvo galima pagrįsti tyrimo metu nustatytais faktais. Remiantis Sąjungos gamintojų ir bendradarbiaujančių eksportuotojų pateikta informacija paaiškėjo, kad kiekvienos atrinktos Sąjungos gamintojų grupės minėtas importas buvo nedidelis, palyginti su bendra jų visų pagamintų prekių gamyba ir pardavimu, kaip jau nurodyta 37 konstatuojamojoje dalyje. Atsižvelgiant į nereikšmingą Sąjungos pramonės nagrinėjamojo produkto importo kiekį, daroma išvada, kad tas importas nebuvo susijęs su Sąjungos pramonei padaryta žala. Todėl tvirtinimas buvo atmestas.

         1.5.   2008 m. kaip laikotarpio pradžios naudojimas

               (76)

               Suinteresuotosios šalys teigė, kad blogėjanti ES pramonės tendencija yra iš esmės grindžiama 2008 m., kurie yra nagrinėjamojo laikotarpio atskaitos taškas. 2008 m. tariamai buvo ypač sėkmingi Sąjungos pramonei. Tačiau iš skunde pateiktos informacijos matyti, kad ES pramonės padėtis 2007 m. buvo panaši arba geresnė nei 2008 m. Todėl daroma išvada, kad išvada dėl žalos nuo 2008 m. pasirinkimo laikotarpio pradžia nepriklauso.

         2.   Išvada dėl priežastinio ryšio

               (77)

               Atsižvelgiant į tai, kas išdėstyta pirmiau, ir į tai, kad kitų argumentų ar pastabų negauta, laikinojo reglamento 134–153 konstatuojamosios dalys patvirtinamos.

               (78)

               Apibendrinant patvirtinama, kad Sąjungos pramonės patirtą materialinę žalą, kuriai būdingas mažėjantis pelningumas, gamybos apimtys, pajėgumų naudojimas, pardavimo apimtys ir rinkos dalis, sukėlė nagrinėjamasis importas dempingo kaina. Iš tiesų mažėjančios paklausos poveikis neigiamiems Sąjungos pramonės pokyčiams, susijusiems su gamybos pajėgumais, gamyba ir pardavimu, buvo nedidelis.

               (79)

               Atsižvelgiant į pateiktą analizę, kurioje aiškiai nustatytas visų žinomų veiksnių poveikis Sąjungos pramonės padėčiai ir atskirtas nuo žalingo importo dempingo kaina poveikio, patvirtinama, kad atsižvelgiant į kitus minėtus veiksnius negalima paneigti, kad įvertinta žala buvo padaryta dėl importo dempingo kaina.

         G.   SĄJUNGOS INTERESAI

               (80)

               Kadangi jokių pastabų negauta, laikinojo reglamento 154–164 konstatuojamosios dalys patvirtinamos, įskaitant išvadą, kad nėra įtikinamų priežasčių, dėl kurių importui dempingo kaina iš nagrinėjamųjų šalių nereikėtų nustatyti priemonių.

         H.   GALUTINĖS PRIEMONĖS

   1.   Žalos pašalinimo lygis

               (81)

               Žalos pašalinimo lygis buvo tikslinamas, atsižvelgiant į prekybos lygio koregavimą apskaičiuojant priverstinį kainų mažinimą, kaip nustatyta 54 ir 55 konstatuojamosiose dalyse. Kadangi negauta jokių kitų konkrečių pastabų, laikinojo reglamento 165–170 konstatuojamosios dalys patvirtinamos.

         2.   Galutinės priemonės

               (82)

               Atsižvelgiant į padarytas išvadas dėl dempingo, žalos, priežastinio ryšio ir Sąjungos interesų bei remiantis pagrindinio reglamento 9 straipsniu, manoma, kad importuojamam KLR ir Tailando kilmės nagrinėjamajam produktui nustatytino galutinio antidempingo muito dydis turėtų prilygti mažiausiam iš nustatytų dempingo ir žalos skirtumų pagal mažesniojo muito taisyklę, o tai visais atvejais, išskyrus vieną atvejį, yra dempingo skirtumas.

               (83)

               Atsižvelgiant į aukštą eksportuojančių Kinijos ir Tailando gamintojų bendradarbiavimo lygį, visoms kitoms bendrovėms abiejose šalyse nustatytas didžiausias atitinkamai tos šalies atrinktoms ar atliekant tyrimą bendradarbiaujančioms bendrovėms nustatytas muitas. Visoms kitoms bendrovėms nustatytas muitas bus taikomas toms bendrovėms, kurios nebendradarbiavo atliekant tyrimą, ir bendrovėms, kurios neeksportavo nagrinėjamojo produkto į Sąjungą per TL.

               (84)

               Šio reglamento priede išvardytoms neatrinktoms bendradarbiaujančioms Kinijos bendrovėms nustatoma galutinio muito norma yra svertinis atrinktoms bendrovėms nustatytų normų vidurkis.

               (85)

               Galutinių antidempingo muitų normos yra šios:

                  Kinijos Liaudies Respublika

                           Bendrovė

                           Dempingo skirtumas (%)

                           Žalos skirtumas (%)

                           Muito norma (%)

                              Hebei Jianzhi Casting Group Ltd.

                           57,8

                           96,1

                           57,8

                              Jinan Meide Casting Co., Ltd.

                           40,8

                           84,4

                           40,8

                              Qingdao Madison Industrial Co., Ltd.

                           24,6

                           89,4

                           24,6

                           Kitos bendradarbiaujančios bendrovės

                           41,1

                           86,3

                           41,1

                           Visos kitos bendrovės

                           57,8

                  Tailandas

                           Bendrovė

                           Dempingo skirtumas (%)

                           Žalos skirtumas (%)

                           Muito norma (%)

                              BIS Pipe Fitting Industry Co., Ltd

                           15,5

                           43,1

                           15,5

                              Siam Fittings Co., Ltd

                           50,7

                           14,9

                           14,9

                           Visos kitos bendrovės

                           15,5

               (86)

               Šiame reglamente nurodytos konkrečioms bendrovėms taikomos antidempingo muito normos buvo nustatytos remiantis šio tyrimo išvadomis. Todėl šios normos rodo atliekant šį tyrimą nustatytą tų bendrovių padėtį. Taigi šios muito normos (kitaip nei muitas visos šalies mastu, taikomas visoms kitoms bendrovėms) taikomos tik importuojamiems KLR ir Tailando kilmės produktams, kuriuos pagamino bendrovės, t. y. konkretūs nurodyti juridiniai asmenys. Importuojamiems nagrinėjamiesiems produktams, pagamintiems bet kurios kitos bendrovės, kurios pavadinimas ir adresas konkrečiai nepaminėtas šio reglamento rezoliucinėje dalyje, įskaitant subjektus, susijusius su konkrečiai paminėtomis bendrovėmis, negali būti taikomos šios normos – jiems taikoma visoms kitoms bendrovėms nustatyta muito norma.

               (87)

               Bet koks prašymas taikyti individualiai bendrovėms nustatytą antidempingo muito normą (pvz., pasikeitus subjekto pavadinimui arba įkūrus naują gamybos arba pardavimo subjektą) turėtų būti nedelsiant siunčiamas Komisijai (5), nurodant visą svarbią informaciją, ypač informaciją apie bendrovės veiklos, susijusios su gamyba ir pardavimu vidaus bei eksporto rinkose, pasikeitimus, kuriuos lėmė, pavyzdžiui, minėtas pavadinimo pasikeitimas arba gamybos ir pardavimo subjekto pasikeitimas. Prireikus reglamentas bus atitinkamai iš dalies pakeistas atnaujinant bendrovių, kurioms taikomos individualios muito normos, sąrašą.

               (88)

               Kalbant apie KLR, siekiant užtikrinti, kad naujiems eksportuotojams ir neatrinktoms bendradarbiaujančioms bendrovėms būtų taikomos vienodos sąlygos, reikėtų priimti nuostatą, kad pastarosioms bendrovėms nustatytas svertinis vidutinis muitas būtų taikomas bet kokiems naujiems eksportuotojams, kurie priešingu atveju turėtų teisę į peržiūrą pagal pagrindinio reglamento 11 straipsnio 4 dalį, nes šis straipsnis netaikomas, jeigu buvo taikyta atranka.

               (89)

               Visoms šalims buvo pranešta apie esminius faktus ir aplinkybes, kurių pagrindu ketinta rekomenduoti nustatyti galutinį antidempingo muitą importuojamoms KLR ir Tailando kilmės kaliojo ketaus vamzdžių ir vamzdelių jungiamosioms detalėms su sriegiais ir galutinai surinkti garantijomis užtikrintas laikinųjų muitų sumas (toliau – galutinis faktų atskleidimas). Be to, nustatytas laikotarpis, per kurį po šios informacijos atskleidimo šalys galėjo pareikšti prieštaravimus.

               (90)

               Atsižvelgiant į tai, kad po galutinio faktų atskleidimo nebuvo pateikta naujų argumentų, dėl kurių būtų galima keisti atvejo vertinimo išvadas, nėra pagrindo keisti pirmiau paaiškintas išvadas.

         I.   ĮSIPAREIGOJIMAS

               (91)

               Vienas bendradarbiaujantis eksportuojantis Tailando gamintojas pasiūlė įsipareigojimą dėl kainos pagal pagrindinio reglamento 8 straipsnio 1 dalį. Tačiau esama daug nagrinėjamojo produkto rūšių (eksportuojantis gamintojas pranešė apie daugiau nei 900 į ES parduodamo produkto rūšių); tokių produktų kainos labai skiriasi (iki 200 % pagal parduodamiausius produktus, tačiau kai kurie mažiau parduodami produktai gali būti net 10 kartų brangesni nei kitų rūšių produktai), todėl tokiu atveju būtų didelis kryžminio kompensavimo pavojus. Be to, įvairių rūšių produktai gali skirti dizainu ir apdaila. Todėl laikoma, kad produktas netinkamas įsipareigojimui dėl kainos. Be to, pastaraisiais metais Komisija laikėsi įprastinės praktikos nepriimti įsipareigojimų, jeigu esama tiek daug produkto rūšių. Todėl įsipareigojimas buvo atmestas.

         J.   GALUTINIS LAIKINOJO MUITO SURINKIMAS

               (92)

               Atsižvelgiant į nustatyto dempingo skirtumo dydį ir Sąjungos pramonei padarytos žalos dydį, manoma, kad būtina galutinai surinkti garantijomis užtikrintas laikinojo antidempingo muito, nustatyto laikinuoju reglamentu, sumas. Jei galutiniai muitai yra didesni nei laikinieji muitai, turėtų būti galutinai surenkamos tik laikinojo muito garantuotos sumos, o garantuotos sumos, kurios yra didesnės nei galutiniai antidempingo muitai, turėtų būti nerenkamos.

               (93)

               Kadangi kompresinių jungiamųjų detalių dalys, kurioms naudojami ISO DIN 13 metriniai sriegiai, ir kaliojo ketaus jungiamosios dėžės su apvaliais sriegiais be dangtelio šiuo metu išbrauktos iš produkto apibrėžtosios srities (žr. 8 ir 11 konstatuojamąsias dalis), garantijomis užtikrintos laikinųjų muitų, nustatytų importuojamoms kompresinių jungiamųjų detalių dalims, kurioms naudojami ISO DIN 13 metriniai sriegiai, ir kaliojo ketaus jungiamosioms dėžėms su apvaliais sriegiais be dangtelio, sumos turėtų būti nerenkamos.

         K.   TYRIMO DĖL INDONEZIJOS NUTRAUKIMAS

               (94)

               Kaip paaiškinta 43 konstatuojamojoje dalyje, importo dempingo kaina iš Indonezijos apimtis gali būti laikoma nedarančia materialinės žalos Sąjungos pramonei. Todėl manoma, kad apsaugos priemonės nėra būtinos ir kad tyrimas dėl Indonezijos turėtų būti nutrauktas.

               (95)

               Visoms šalims buvo pranešta apie esminius faktus ir aplinkybes, kuriais remiantis ketinta rekomenduoti nutraukti tyrimą, ir prieštaravimų nesulaukta,

         PRIĖMĖ ŠĮ REGLAMENTĄ:
   1 straipsnis
   1.   Importuojamoms Kinijos Liaudies Respublikos (toliau – KLR) ir Tailando kilmės kaliojo ketaus vamzdžių arba vamzdelių jungiamosioms detalės su sriegiais, išskyrus kompresinių jungiamųjų detalių dalis, kurioms naudojami ISO DIN 13 metriniai sriegiai, ir kaliojo ketaus jungiamąsias dėžes su apvaliais sriegiais be dangtelio, kurių KN kodas šiuo metu yra ex 7307 19 10 (TARIC kodas 7307191010), nustatomas galutinis antidempingo muitas.
   2.   Galutinio antidempingo muito norma, taikoma 1 dalyje aprašyto ir toliau išvardytų bendrovių pagaminto produkto neto kainai Sąjungos pasienyje prieš sumokant muitą, yra tokia:

               Šalis

               Bendrovė

               Muito norma (%)

               Papildomas TARIC kodas

               KLR

                  Hebei Jianzhi Casting Group Ltd. - Yutian apygarda

               57,8

               B335

                  Jinan Meide Casting Co., Ltd. - Jinan

               40,8

               B336

               Qingdao Madison Industrial Co., Ltd. -Qingdao

               24,6

               B337

                  Hebei XinJia Casting Co., Ltd. - XuShui apygarda

               41,1

               B338

                  Shijiazhuang Donghuan Malleable Iron Castings Co., Ltd. - Xizhaotong miestas

               41,1

               B339

                  Linyi Oriental Pipe Fittings Co., Ltd. - Linyi miestas

               41,1

               B340

                  China Shanxi Taigu County Jingu Cast Co., Ltd. - Taigu apygarda

               41,1

               B341

                  Yutian Yongli Casting Factory Co., Ltd. - Yutian apygarda

               41,1

               B342

                  Langfang Pannext Pipe Fitting Co., Ltd. - LangFang, Hebei

               41,1

               B343

                  Tangshan Daocheng Casting Co., Ltd. - Hongqiao miestas, Yutian apygarda

               41,1

               B344

                  Tangshan Fangyuan Malleable Steel Co., Ltd. - Tangshan

               41,1

               B345

                  Taigu Tongde Casting Co., Ltd. - Nanyang kaimas, Taigu

               41,1

               B346

               Visos kitos bendrovės

               57,8

               B999

               Tailandas

                  BIS Pipe Fitting Industry Co., Ltd. - Samutsakorn

               15,5

               B347

                  Siam Fittings Co., Ltd - Samutsakorn

               14,9

               B348

               Visos kitos bendrovės

               15,5

               B999

         3.   Jeigu nenurodyta kitaip, taikomos galiojančios muitus reglamentuojančios nuostatos.
   2 straipsnis
   1.   Galutinai surenkamos garantijomis užtikrintos laikinųjų antidempingo muitų, nustatytų Reglamentu (ES) Nr. 1071/2012 importuojamoms KLR ir Tailando kilmės kaliojo ketaus vamzdžių arba vamzdelių jungiamosioms detalėms su sriegiais, išskyrus kompresinių jungiamųjų detalių dalis, kurioms naudojami ISO DIN 13 metriniai sriegiai, ir kaliojo ketaus jungiamąsias dėžes su apvaliais sriegiais be dangtelio, kurių KN kodas šiuo metu yra ex 7307 19 10 (TARIC kodas 7307191010), sumos. Sumos, viršijančios galutinių antidempingo muitų normas, nerenkamos.
   2.   Garantijomis užtikrintos laikinųjų antidempingo muitų, nustatytų Reglamentu (ES) Nr. 1071/2012 importuojamoms KLR ir Tailando kilmės kompresinių jungiamųjų detalių dalims, kurioms naudojami ISO DIN 13 metriniai sriegiai, ir kaliojo ketaus jungiamosioms dėžėms su apvaliais sriegiais be dangtelio, sumos nerenkamos.
   3 straipsnis
   Jeigu kuris nors naujas KLR eksportuojantis gamintojas pateikia Komisijai pakankamai įrodymų, kad:

               —

               tiriamuoju laikotarpiu (nuo 2011 m. sausio 1 d. iki 2011 m. gruodžio 31 d.) į Sąjungą neeksportavo 1 straipsnio 1 dalyje aprašyto produkto,

               —

               nėra susijęs su jokiu KLR eksportuotoju ar gamintoju, kuriam taikomos šiuo reglamentu nustatytos priemonės,

               —

               faktiškai nagrinėjamąjį produktą eksportavo į Sąjungą po tiriamojo laikotarpio, kurio duomenimis remtasi nustatant priemones, arba turi neatšaukiamų sutartinių įsipareigojimų eksportuoti į Sąjungą didelį jo kiekį,

         1 straipsnio 2 dalis gali būti iš dalies keičiama, naują eksportuojantį gamintoją priskiriant prie neatrinktų bendradarbiaujančių bendrovių, kurioms taikoma 41,1 % svertinė vidutinė muito norma.
   4 straipsnis
   Antidempingo tyrimas dėl importuojamų Indonezijos kilmės kaliojo ketaus vamzdžių arba vamzdelių jungiamųjų detalių su sriegiais, kurių KN kodas šiuo metu yra ex 7307 19 10, nutraukiamas.
   5 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 13 d.

            Tarybos vardu

            Pirmininkas

         S. COVENEY

      (1)  OL L 343, 2009 12 22, p. 51.

      (2)  OL L 318, 2012 11 15, p. 10.

      (3)  OL C 44, 2012 2 16, p. 33.

      (4)  Kompresinėms jungiamosioms detalėms naudojami ISO DIN 13 metriniai sriegiai, o standartinėms jungiamosioms detalėms su sriegiais paprastai naudojami ISO 7/1 ir ISO 228/1 sriegiai.

      (5)  European Commission, Directorate-General for Trade, Directorate H, Office N105, 1049 Brussels, BELGIUM.


title: 2013 m. birželio 28 d. Komisijos įgyvendinimo reglamentas (ES) Nr. 629/2013, kuriuo nustatomos tolesnės išimtinės priemonės dėl nekvotinio cukraus ir izogliukozės išleidimo į Sąjungos rinką taikant sumažintą pertekliaus mokestį 2012–2013 prekybos metais

text:
29.6.2013

               LT

               Europos Sąjungos oficialusis leidinys

               L 179/55

         KOMISIJOS ĮGYVENDINIMO REGLAMENTAS (ES) Nr. 629/2013
   2013 m. birželio 28 d.
   kuriuo nustatomos tolesnės išimtinės priemonės dėl nekvotinio cukraus ir izogliukozės išleidimo į Sąjungos rinką taikant sumažintą pertekliaus mokestį 2012–2013 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 64 straipsnio 2 dalį ir 186 straipsnį kartu su 4 straipsniu,
   kadangi:

               (1)

               2011–2012 cukraus prekybos metais baltojo cukraus vidutinė didmeninė gamintojo pardavimo kaina Sąjungoje siekė 175 % orientacinės kainos, kuri lygi 404 EUR už toną, ir apie 275 EUR už toną viršijo pasaulinės rinkos kainą. Šiuo metu Sąjungoje laikosi pastovi kaina – apie 700 EUR už toną, kuri yra didžiausia po cukraus rinkos organizavimo reformos ir dėl kurios sunku užtikrinti optimalias lanksčias cukraus tiekimo Sąjungos rinkai sąlygas. Buvo numatyta, kad 2012–2013 prekybos metų pradžioje ši ir taip didelė kaina toliau augs ir gali kilti didelių rinkos sutrikimų pavojus, kurio turėjo būti išvengta taikant reikiamas priemones. 2013 m. sausio 18 d., vasario 15 d. ir kovo 22 d. Komisija priėmė įgyvendinimo reglamentus (ES) Nr. 36/2013 (2), (ES) Nr. 131/2013 (3) ir (ES) Nr. 281/2013 (4), kuriuose numatomos išimtinės priemonės, skirtos rinkos sutrikimų problemoms spręsti. Nepaisant priemonių, kurių imtąsi, iš dabartinių rinkos kainų matyti, kad reikėtų priimti tolesnes priemones, skirtas rinkos sutrikimų problemoms spręsti;

               (2)

               atsižvelgiant į 2012–2013 m. prognozuojamą pasiūlą ir paklausą, numatoma, kad laikotarpio pabaigoje atsargų kiekis cukraus rinkoje bus bent 0,5 mln. tonų mažesnis nei 2011–2012 m. Nustatant šį skaičių jau atsižvelgta į importą iš trečiųjų šalių, kurioms taikomi tam tikri lengvatiniai susitarimai;

               (3)

               kita vertus, tikintis gero derliaus apskaičiuota, kad pagaminto cukraus kiekis Reglamento (EB) Nr. 1234/2007 56 straipsnyje nustatytą cukraus kvotą viršys beveik 4 600 000 tonų. Atsižvelgiant į numatomus cukraus gamintojų sutartinius įsipareigojimus dėl pramoninio cukraus naudojimo tam tikriems produktams gaminti, kaip numatyta to reglamento 62 straipsnyje, ir į nekvotinio cukraus eksporto įsipareigojimus 2012–2013 m., dar liktų nepanaudotas didelis – ne mažiau kaip 1 200 000 tonų – kiekis nekvotinio cukraus. Dalis šio cukraus galėtų būti pateikta rinkai, siekiant pagerinti nepakankamos cukraus pasiūlos Sąjungos maisto produktų rinkoje padėtį ir išvengti pernelyg didelio kainų kilimo;

               (4)

               siekiant užtikrinti sklandų rinkos veikimą, būtina pateikti rinkai nekvotinį cukrų. 2012–2013 prekybos metais turėtų būti suteikta galimybė tokią priemonę taikyti kiekvieną kartą, kai reikia;

               (5)

               pagal Reglamento (EB) Nr. 1234/2007 186 ir 188 straipsnius, kai reikia, gali būti imamasi priemonių, skirtų pašalinti rinkos sutrikimus arba sutrikimų pavojų, jei visų pirma šie sutrikimai kyla dėl didelio kainų pakilimo Sąjungoje, su sąlyga, kad šio tikslo nepavyktų pasiekti kitomis tame reglamente numatytomis priemonėmis. Atsižvelgiant į dabartines rinkos sąlygas, Reglamente (EB) Nr. 1234/2007 nepateiktos jokios konkrečios priemonės, skirtos didelių cukraus kainų tendencijoms riboti ir sudarančios sąlygas tiekti cukrų Sąjungos rinkai už pagrįstas kainas, išskyrus kainas, nustatytas pagal to reglamento 186 straipsnį;

               (6)

               kad nesusikauptų perteklinis kiekis, Reglamento (EB) Nr. 1234/2007 64 straipsnio 2 dalimi Komisija įgaliojama nustatyti pakankamai didelį pertekliaus mokestį cukrui ir izogliukozei, pagamintiems viršijant kvotą. 2006 m. birželio 29 d. Komisijos reglamento (EB) Nr. 967/2006, nustatančio Tarybos reglamento (EB) Nr. 318/2006 išsamias nekvotinės gamybos cukraus sektoriuje įgyvendinimo taisykles (5), 3 straipsnio 1 dalyje nustatytas mokestis – 500 EUR už toną;

               (7)

               ribotam cukraus kiekiui, pagamintam viršijant kvotą, turėtų būti nustatytas sumažintas pertekliaus mokestis, kurio dydis už toną leistų vienodomis sąlygomis veikti visiems Sąjungos cukraus gamintojams, užtikrinant gerą Sąjungos cukraus rinkos veikimą ir padedant sumažinti Sąjungos ir pasaulinės rinkos cukraus kainų skirtumą nesukeliant perviršio kaupimosi Sąjungos rinkoje pavojaus;

               (8)

               kadangi Reglamentu (EB) Nr. 1234/2007 nustatytos kvotos cukrui ir izogliukozei, panaši priemonė turėtų būti taikoma atitinkamam izogliukozės kiekiui, pagamintam viršijant kvotą, nes izogliukozė tam tikra prasme yra komercinis cukraus pakaitalas;

               (9)

               siekdami padidinti pasiūlą, cukraus ir izogliukozės gamintojai turėtų valstybių narių kompetentingoms institucijoms teikti paraiškas gauti sertifikatus, kuriais jiems būtų leista, taikant sumažintą pertekliaus mokestį, Sąjungos rinkoje parduoti tam tikrus cukraus ir izogliukozės kiekius, pagamintus viršijant kvotą;

               (10)

               sumažintas pertekliaus mokestis turėtų būti mokamas po to, kai priimama paraiška, bet prieš išduodant sertifikatą;

               (11)

               siekiant greitai padidinti pasiūlą, sertifikatai turėtų galioti ribotą laiką;

               (12)

               nustačius kiekių, dėl kurių kiekvienas gamintojas gali teikti paraišką per vieną paraiškų teikimo laikotarpį, viršutines ribas ir išduodant tik paraiškų teikėjų pagamintų produktų pardavimo sertifikatus, turėtų būti užkirstas kelias spekuliaciniams veiksmams pasinaudojant šiuo reglamentu sukurta sistema;

               (13)

               pateikdami paraiškas cukraus gamintojai turėtų įsipareigoti už cukrinius runkelius, naudojamus jų paraiškoje nurodytam cukraus kiekiui pagaminti, mokėti minimalią kainą. Turėtų būti nustatyti mažiausi privalomi paraiškų tinkamumo reikalavimai;

               (14)

               valstybių narių kompetentingos institucijos apie gautas paraiškas turėtų pranešti Komisijai. Siekiant tokius pranešimus supaprastinti ir suvienodinti, turėtų būti parengti jų pavyzdžiai;

               (15)

               Komisija turėtų užtikrinti, kad sertifikatai būtų išduodami tik laikantis šiame reglamente nustatytų kiekybinių apribojimų. Todėl prireikus Komisijai turėtų būti suteikta teisė nustatyti gautoms paraiškoms taikytiną paskirstymo koeficientą;

               (16)

               valstybės narės turėtų nedelsdamos informuoti pareiškėjus, ar patvirtinamas visas jų paraiškose nurodytas kiekis ar jo dalis;

               (17)

               kompetentingos institucijos turėtų pranešti Komisijai apie kiekius, dėl kurių išduoti sertifikatai, pagal kuriuos taikomas sumažintas pertekliaus mokestis. Šiuo tikslu Komisija turėtų parengti reikalingus pavyzdžius;

               (18)

               į Sąjungos rinką išleistiems cukraus kiekiams, kurie viršija pagal šį reglamentą išduotuose sertifikatuose nurodytus kiekius, turėtų būti taikomas Reglamento (EB) Nr. 1234/2007 64 straipsnio 2 dalyje nustatytas pertekliaus mokestis. Todėl tikslinga numatyti, kad kiekvienas pareiškėjas, kuris nesilaiko įsipareigojimo į Sąjungos rinką išleisti jam išduotame sertifikate nurodyto cukraus kiekio, taip pat turėtų sumokėti 500 EUR už toną sumą. Taikant šį nuoseklų požiūrį siekiama užtikrinti, kad nebūtų piktnaudžiaujama šiuo reglamentu nustatytu mechanizmu;

               (19)

               siekiant pagal 2006 m. birželio 29 d. Komisijos reglamento (EB) Nr. 952/2006 dėl Tarybos reglamento (EB) Nr. 318/2006 taikymo taisyklių, susijusių su cukraus vidaus rinkos valdymu ir kvotų sistema (6), 13 straipsnio 1 dalį nustatyti vidutines į Sąjungos rinką išleisto kvotinio ir nekvotinio cukraus kainas, cukrus, dėl kurio pagal šį reglamentą išduotas sertifikatas, turėtų būti laikomas kvotiniu cukrumi;

               (20)

               pagal 2007 m. birželio 7 d. Tarybos sprendimo 2007/436/EB (Euratomas) dėl Europos Bendrijų nuosavų išteklių sistemos (7) 2 straipsnio 1 dalies a punktą įnašai ir kiti mokesčiai, numatyti pagal bendrą cukraus sektoriaus rinkų organizavimą, turi būti laikomi nuosavaisiais ištekliais. Todėl būtina nustatyti tokių sumų nustatymo datą, kaip apibrėžta 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 2007/436/EB (Euratomas) dėl Bendrijų nuosavų išteklių sistemos (8), 2 straipsnio 2 dalyje ir 6 straipsnio 3 dalies a punkte;

               (21)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Laikinas pertekliaus mokesčio sumažinimas
   1.   Nukrypstant nuo Reglamento (EB) Nr. 967/2006 3 straipsnio 1 dalies, nustatomas 148 EUR už toną pertekliaus mokestis už ne didesnį kaip 150 000 tonų cukraus kiekį baltojo cukraus ekvivalentu ir 8 000 tonų izogliukozės kiekį sausosios medžiagos ekvivalentu, pagamintus viršijant Reglamento (EB) Nr. 1234/2007 VI priede nustatytą kvotą ir išleistus į Sąjungos rinką 2012–2013 prekybos metais.
   2.   1 pastraipoje nustatytas sumažintas pertekliaus mokestis mokamas po to, kai priimama 2 straipsnyje nurodyta paraiška, prieš išduodant 6 straipsnyje nurodytą sertifikatą.
   2 straipsnis
   Sertifikatų paraiškos
   1.   Kad pasinaudotų 1 straipsnyje nustatytomis sąlygomis, cukraus ir izogliukozės gamintojai teikia sertifikatų paraiškas.
   2.   Paraiškas gali teikti tik cukrinių runkelių ir cukranendrių cukrų arba izogliukozę gaminančios įmonės, kurios yra patvirtintos pagal Reglamento (EB) Nr. 1234/2007 57 straipsnį ir kurioms pagal to reglamento 56 straipsnį 2012–2013 prekybos metams skirta gamybos kvota.
   3.   Kiekvienu paraiškų teikimo laikotarpiu vienas pareiškėjas gali pateikti ne daugiau kaip vieną paraišką dėl cukraus ir vieną paraišką dėl izogliukozės.
   4.   Sertifikatų paraiškos teikiamos faksu arba elektroniniu paštu valstybės narės, kurioje įmonė patvirtinta, kompetentingai institucijai. Valstybių narių kompetentingos institucijos gali reikalauti, kad elektroninės paraiškos būtų pasirašytos saugiu elektroniniu parašu, kaip apibrėžta Europos Parlamento ir Tarybos direktyvoje 1999/93/EB (9).
   5.   Kad paraiškos būtų priimtos, jos turi atitikti šias sąlygas:

               a)

               paraiškose nurodoma:

                           i)

                           pareiškėjo pavadinimas, adresas ir PVM mokėtojo kodas, ir

                           ii)

                           prašomi cukraus ir izogliukozės kiekiai tonomis, išreikšti baltojo cukraus ekvivalentu ir izogliukozės sausosios medžiagos ekvivalentu, suapvalinti iki sveiko skaičiaus;

               b)

               šiuo paraiškos teikimo laikotarpiu prašomi cukraus ir izogliukozės kiekiai tonomis, išreikšti baltojo cukraus ekvivalentu ir izogliukozės sausosios medžiagos ekvivalentu, atitinkamai neviršija 50 000 ir 2 500 tonų;

               c)

               jei paraiška susijusi su cukrumi, už cukraus kiekį, nurodytą pagal šio reglamento 6 straipsnį išduotuose sertifikatuose, pareiškėjas įsipareigoja mokėti Reglamento (EB) Nr. 1234/2007 49 straipsnyje nustatytą minimalią runkelių kainą;

               d)

               paraiška rengiama valstybės narės, kurioje paraiška teikiama, valstybine kalba arba viena iš valstybinių kalbų;

               e)

               paraiškoje pateikiama nuoroda į šį reglamentą ir nurodoma nustatyta galutinė paraiškų teikimo data;

               f)

               šiame reglamente nustatytų sąlygų pareiškėjas nepapildo kitomis sąlygomis.

         6.   Paraiška, pateikta nesilaikant 1–5 dalyse nustatytų reikalavimų, nepriimama.
   7.   Pateikus paraišką, jos nebegalima atsiimti arba pakeisti, net jei patvirtinamas ne visas paraiškoje nurodytas kiekis.
   3 straipsnis
   Paraiškų teikimas
   Paraiškų teikimo laikotarpio pabaiga – 2013 m. liepos 10 d. 12 val. Briuselio laiku.
   4 straipsnis
   Valstybių narių pranešimas apie paraiškas
   1.   Valstybių narių kompetentingos institucijos, atsižvelgdamos į 2 straipsnyje išdėstytas sąlygas, nusprendžia, ar paraiškos yra priimtinos. Jei kompetentingos institucijos nusprendžia, kad paraiška nepriimtina, jos nedelsdamos informuoja pareiškėją.
   2.   Apie praėjusį paraiškų teikimo laikotarpį pateiktas priimtinas paraiškas kompetentinga institucija Komisijai praneša vėliausiai penktadienį faksu arba elektroniniu paštu. Pranešime neteikiami 2 straipsnio 5 dalies a punkto i papunktyje nurodyti duomenys. Valstybės narės, kuriose paraiškų nepateikta, tačiau kurioms 2012–2013 prekybos metais buvo skirtos cukraus arba izogliukozės kvotos, taip pat laikydamosi to paties termino siunčia Komisijai pranešimus, kad paraiškų negauta.
   3.   Pranešimų forma ir turinys nustatomi remiantis Komisijos valstybėms narėms pateiktais pavyzdžiais.
   5 straipsnis
   Ribų viršijimas
   Gavusi valstybių narių kompetentingų institucijų pagal 4 straipsnio 2 dalį pateiktus pranešimus, kuriuose nurodyta, kad paraiškose nurodyti kiekiai viršija 1 straipsnyje nustatytas ribas, Komisija:

               a)

               nustato paskirstymo koeficientą, kurį valstybės narės taiko kiekiams, nurodytiems visose sertifikatų paraiškose, apie kurias buvo pranešta;

               b)

               atmeta visas paraiškas, apie kurias dar nepranešta.

         6 straipsnis
   Sertifikatų išdavimas
   1.   Nepažeisdama 5 straipsnio, dešimtą darbo dieną, einančią po tos savaitės, kurią baigėsi paraiškų teikimo laikotarpis, kompetentinga institucija išduoda sertifikatus pagal paraiškas, apie kurias Komisijai buvo pranešta pagal 4 straipsnio 2 dalį.
   2.   Kiekvieną pirmadienį valstybės narės praneša Komisijai cukraus ir (arba) izogliukozės kiekius, dėl kurių praėjusią savaitę buvo išduoti sertifikatai.
   3.   Sertifikato pavyzdys pateikiamas priede.
   7 straipsnis
   Sertifikatų galiojimas
   Sertifikatai galioja iki antro mėnesio, einančio po išdavimo mėnesio, pabaigos.
   8 straipsnis
   Sertifikatų perleidžiamumas
   Su sertifikatais susijusios teisės ir įsipareigojimai neperleidžiami.
   9 straipsnis
   Pranešimas apie kainas
   Taikant Reglamento (EB) Nr. 952/2006 13 straipsnio 1 dalį, parduoto cukraus kiekis, nurodytas pagal šį reglamentą išduotame sertifikate, laikomas kvotinio cukraus kiekiu.
   10 straipsnis
   Stebėsena
   1.   Pareiškėjai į savo mėnesinius pranešimus, numatytus Reglamento (EB) Nr. 952/2006 21 straipsnio 1 dalyje, įtraukia kiekius, dėl kurių jiems išduoti sertifikatai pagal šio reglamento 6 straipsnį.
   2.   Iki 2013 m. spalio 31 d. kiekvienas sertifikato pagal šį reglamentą turėtojas valstybių narių kompetentingoms institucijoms pateikia įrodymą, kad visi jo sertifikatuose nurodyti kiekiai yra išleisti į Sąjungos rinką. Už kiekvieną sertifikate nurodytą toną, kuri nėra išleista į Sąjungos rinką dėl kitų nei force majeure priežasčių, taikomas 352 EUR už toną mokestis.
   3.   Valstybės narės apie kiekius, neišleistus į Sąjungos rinką, praneša Komisijai.
   4.   Valstybės narės apskaičiuoja ir praneša Komisijai kiekvieno gamintojo viršijant kvotą pagaminto bendro cukraus ir izogliukozės kiekio ir kiekių, kuriuos tie gamintojai realizavo pagal Reglamento (EB) Nr. 967/2006 4 straipsnio 1 dalies antrą pastraipą, skirtumą. Jei likę gamintojo nekvotinio cukraus arba izogliukozės kiekiai yra mažesni už tam gamintojui pagal šį reglamentą patvirtintus kiekius, gamintojas to skirtumo atžvilgiu moka 500 EUR už toną.
   5.   3 ir 4 dalyse nurodyti pranešimai pateikiami ne vėliau kaip 2014 m. birželio 30 d.
   11 straipsnis
   Sumų nustatymo data
   Taikant Reglamento (EB, Euratomas) Nr. 1150/2000 2 straipsnio 2 dalį ir 6 straipsnio 3 dalies a punktą, Sąjungai mokėtina suma nustatoma tą dieną, kai pareiškėjas sumoka pertekliaus mokestį pagal šio reglamento 1 straipsnio 2 dalį.
   12 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis nustoja galioti 2014 m. birželio 30 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 28 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 16, 2013 1 19, p. 7.

      (3)  OL L 45, 2013 2 16, p. 1.

      (4)  OL L 84, 2013 3 23, p. 19.

      (5)  OL L 176, 2006 6 30, p. 22.

      (6)  OL L 178, 2006 7 1, p. 39.

      (7)  OL L 163, 2007 6 23, p. 17.

      (8)  OL L 130, 2000 5 31, p. 1.

      (9)  OL L 13, 2000 1 19, p. 12.

      PRIEDAS

         6 straipsnio 3 dalyje nurodyto sertifikato pavyzdys


title: 2012 m. gegužės 7 d. Komisijos įgyvendinimo reglamentas (ES) Nr. 393/2012, kuriuo dėl Tailando įrašo trečiųjų šalių ar jų dalių, iš kurių galima importuoti į Sąjungą ir vežti tranzitu per Sąjungą naminius paukščius ir naminių paukščių produktus, sąrašuose iš dalies keičiamas Reglamento (EB) Nr. 798/2008 I priedas  Tekstas svarbus EEE

text:
9.5.2012

               LT

               Europos Sąjungos oficialusis leidinys

               L 123/27

         KOMISIJOS ĮGYVENDINIMO REGLAMENTAS (ES) Nr. 393/2012
   2012 m. gegužės 7 d.
   kuriuo dėl Tailando įrašo trečiųjų šalių ar jų dalių, iš kurių galima importuoti į Sąjungą ir vežti tranzitu per Sąjungą naminius paukščius ir naminių paukščių produktus, sąrašuose iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą ir 8 straipsnio 4 dalį,
   kadangi:

               (1)

               2008 m. rugpjūčio 8 d. Komisijos reglamente (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (2), nustatyta, kad tame reglamente nurodytas prekes importuoti į Sąjungą ir vežti tranzitu per Sąjungą galima tik iš to reglamento I priedo 1 dalyje nurodytų trečiųjų šalių, teritorijų, zonų ar skyrių;

               (2)

               šiuo metu Tailandas yra įtrauktas į Reglamento (EB) Nr. 798/2008 I priedo 1 dalyje pateiktą sąrašą kaip šalis, iš kurios į Sąjungą leidžiama importuoti nurodytais patogenais neužkrėstus kiaušinius ir kiaušinių produktus. Dėl labai patogeniško paukščių gripo protrūkio 2004 m., buvo uždrausta importuoti į Sąjungą naminių paukščių, ūkiuose auginamų Ratitae genties paukščių ir laukinių medžiojamųjų paukščių mėsą bei kiaušinius, kaip nurodyta to reglamento I priedo 1 dalies lentelės 6 ir 6A skilčių įrašuose;

               (3)

               be to, 2005 m. spalio 6 d. Komisijos sprendimu 2005/692/EB dėl tam tikrų apsaugos priemonių, susijusių su paukščių gripu keliose trečiosiose šalyse (3), nustatyta, kad valstybės narės turi sustabdyti tam tikrų produktų, įskaitant naminių paukščių, ūkiuose auginamų Ratitae genties paukščių ir laukinių medžiojamųjų paukščių mėsą bei kiaušinius; importą iš Tailando;

               (4)

               gyvūnų sveikatos padėtis Tailande nuo tada pagerėjo; ypač pagerėjo labai patogeniško naminių paukščių gripo kontrolė. Komisijos ekspertai atliko keletą patikrinimų Tailande, siekdami įvertinti gyvūnų sveikatos padėtį ir toje trečiojoje šalyje taikomas ligų kontrolės sistemas. Atlikus paskutinį patikrinimą Tailande padaryta išvada, kad visa sistema suteikia pakankamai garantijų, kad atitinkami produktai atitiktų svarbius Sąjungos reikalavimus;

               (5)

               atsižvelgiant į tai, Sprendimu 2005/692/EB su pakeitimais, padarytais 2012 m. gegužės 7 d. Komisijos įgyvendinimo sprendimu 2012/248/ES, kuriuo iš dalies keičiami sprendimai 2005/692/EB, 2005/734/EB, 2007/25/EB ir 2009/494/EB dėl paukščių gripo (4), daugiau nebestabdomas Sprendime 2005/692/EB nurodytų produktų, įskaitant naminių paukščių, ūkiuose auginamų Ratitae genties paukščių ir laukinių medžiojamųjų paukščių mėsą bei kiaušinius, importas iš Tailando į Sąjungą;

               (6)

               dėl to Reglamento (EB) Nr. 798/2008 I priedo 1 dalyje esantis Tailando įrašas turėtų būti iš dalies pakeistas, kad atspindėtų faktą, kad naminių paukščių, ūkiuose auginamų Ratitae genties paukščių ir laukinių medžiojamųjų paukščių mėsos bei kiaušinių importas iš Tailando į Sąjungą ir vežimas tranzitu per Sąjungą daugiau nebedraudžiamas;

               (7)

               vis dėlto, kiaušiniai iš Tailando turėtų būti importuojami tik tada, jei ta trečioji šalis juos patikrino pagal salmonelių kontrolės programą;

               (8)

               todėl Reglamentas (EB) Nr. 798/2008 turėtų būti atitinkamai iš dalies pakeistas;

               (9)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 7 d.

            Komisijos vardu

            Pirmininkas

         José Manuel BARROSO

      (1)  OL L 18, 2003 1 23, p. 11.

      (2)  OL L 226, 2008 8 23, p. 1.

      (3)  OL L 263, 2005 10 8, p. 20.

      (4)  Žr. šio Oficialiojo leidinio p. 42

      PRIEDAS
      Reglamento (EB) Nr. 798/2008 I priedo 1 dalyje Tailando įrašas pakeičiamas taip:

                     „TH – Tailandas

                     TH-0

                     Visa šalies teritorija

                     SPF, EP

                     WGM

                     VIII

                     2012 07 01

                     POU, RAT

                     2012 07 01

                     E

                     2012 07 01

                     S4“